Lipė
Lipė (vok. Lippe) − upė Vokietijoje, Šiaurės-Reino Vestfalijos žemėje. Lipė yra dešinysis Reino intakas; ilgis 255 km. Lipė prasideda Teutoburgo Miško (Teutoburger Wald) pietvakariniuose šlaituose. Į Reiną Lipė įteka ties Vėzeliu. Nuo Hamo miesto šalia Lipės yra laivybos kanalas (107 km). Kiti kanalai jungia Lipę su Emsu ir Rūru. Lipės upės intakai: Almė (Alme) (59 km) Steveris (Stever) (58 km) Glenė (Glenne) (44 km) Ahsė (Ahse) (39 km) Sesekė (Seseke) (32 km) Tunas (Thune) (22 km) Bekė (Beke) (17 km) Hederis (Heder) (12 km) Paderis (Pader) (4 km)